Akute

**«Akute»** (Акутэ́) — музычны гурт з Магілёва, заснаваны ў 2008 годзе былымі ўдзельнікамі гурта «Глюкі» — вакалістам і гітарыстам Стасам Мытнікам і бас-гітарыстам Раманам Жыгаравым.

## Гісторыя 
Упершыню гурт выступіў у канцы жніўня 2009 на фестывалі «Прыход» пад Магілёвам. Першая ж студыйная песня «Адзіноцтва», прадстаўленая ў лістападзе, заняла ІІІ месца ў хіт-парадзе «Тузіну гітоў» за 2010 год. 26 чэрвеня выступіў на фэстывалі Be2gether (вёска Нарвілішкі, Салечніцкі раён, Віленскі павет, Літоўская Рэспубліка). Таксама перамог на «Басовішчы» (Польшча) і «Верціфэсце» (Украіна), заняў другое месца на «Адкрытым музычным свяце Графіці» (Мінск). Увосень гурт запісаў усе песні будучага першага альбому на магілёўскай студыі «Арзамас-16».

У чэрвені 2011 году выйшаў першы альбом «Дзевачкі і космас», за які гурт адзначылі ў намінацыі «Прарыў году» на «Рок-каранацыі». 21 красавіка 2012 г. у мінскім клубе «Рэпаблік» адбылася прэзентацыя другога альбому «Nie Isnuje». У верасні гурт выступаў на разагрэве ў брытанскага гурта Placebo. У снежні зрабіўся гуртом года паводле «Тузін Гітоў». Песні гурта ўвайшлі ў саўндтрэк моладзевага фільма «Вышэй за неба». У 2014 годзе адбываецца выхад трэцяга па ліку студыйнага альбома, «Рэальнасць і сны». У 2013 годзе быў зняты першы кліп гурта на песню «Бегчы».

У гурце змянілася некалькі барабаншчыкаў, пакуль у 2015 годзе да яго не далучылася Вікторыя «Vicky Fatez». Разам з ёй быў запісаны апошні на дадзены момант альбом пад назвай «Пластыка».

## Ацэнкі 
Зміцер Падбярэзскі сказаў пра гурт у 2014 годзе так: *«„Akute“ — гэта „ULIS“ сённяшніх часоў»*.

Віталь Маціеўскі, франтмен гурта «Open Space», ацаніў пераможны выступ гурта на «Басовішчы-2010»: *«Яны ўвогуле малайцы! Яны скамбінавалі еўрапейскі саўнд з беларускай мовай. Я з задавальненнем слухаю іх песні»*.

## Дыскаграфія 
* «Dzievački i kosmas» (2011)
* «Nie Isnuje» (2012)
* «Reaĺnaść i sny» (2014)

## Відэаграфія 
* «Бегчы» (2013)
* «Scieny» (2014)

## Узнагароды 
* 2010 — галоўныя ўзнагароды «Басовішча» (Гарадок, Беластоцкі павет, Падляскае ваяводства, Рэспубліка Польшча) і «Верціфэсту» (Кіеў, Украіна)
* 2012 — гурт года паводле «Тузін Гітоў» і 
* 2012 — «Прарыў года» на Рок-Каранацыі'2011
* 2012 — гурт года паводле прэміі «Даём рады»
* 2013 — «Лепшы рок-альбом 2012» за дыск «Nie Isnuje» паводле Experty.by
* 2013 — артысты года паводле прэміі «Rock Profi»
* 2015 — «Альбом-2014» паводле прэміі «Даём рады» ад Еўрарадыё
* 2015 — «Альбом года» за дыск «Reaĺnaść i sny» паводле прэміі Героі году сайта Тузін Гітоў

## Фестывалі 
* 2009 — «Прыход» (Магілёўскі раён, Беларусь)
* 2010 — Be2gether (Літва, «Басовішча» (Польшча), «Верціфэст» (Украіна)
* 2011 — Канцэрт на траве (хутар Шаблі, Валожынскі раён, Мінская вобласць)
* 2012 — Пікнік.by (Мінск), Рок па вакацыях (Мінск)
* 2013 — Мост (Баравая, Мінскі раён), «Галапагаі» (Езяросы, Уцянскі павет, Літва), «Самаход» (Мінск), «Men's Fest» (Брэст)

## Гл. таксама 
* Глюкі
## Зноскі
## Спасылкі 
* Старонка гурта на Фэйсбук
* Артыкулы на Тузін гітоў  
* Артыкулы на Пакаленні Y
* Роман Жигарев (Akute): "Всё проходит, все умирают" — інтэрв’ю Ромы Жыгарава для БелГазеты / Experty.by

Катэгорыя:Рок-гурты Беларусі
Катэгорыя:Культура Магілёва